Dilecto filio Petro Geruati, clerico Strengensi, salutem etc:a. Vite ac morum honestas et alia tue merita probitatis, super quibus apud nos fidedigno commendaris testimonio, nos inducunt, ut tibi reddamur ad gratiam liberales. Volentes itaque tibi premissorum tuorum intuitu gratiam facere specialem, beneficium ecclesiasticum cum cura uel sine cura, cuius fructus, redditus et prouentus, si cum cura, vigintiquinque, si uero sine cura fuerit, decem et octo marcharum argenti secundum taxationem decime ualorem annuum non excedant, spectans ad collationem, prouisionem seu quamuis aliam dispositionem venerabilis fratris nostri … episcopi Aboensis, si quod in ciuitate uel diocesi Aboensi uacat ad presens uel cum uacauerit, quod tu per te uel procuratorem tuum, ad hoc legitime constitutum, infra unius mensis spatium, postquam tibi uel eidem procuratori vacatio illius innotuerit, duxeris acceptandum, conferendum tibi post acceptationem huiusmodi cum omnibus iuribus et pertinentijs suis donationi apostolice reseruamus, [districtius inhibentes dicto episcopo ne de huiusmodi beneficio interim et ante acceptationem eandem, nisi postquam ei constiterit, quod tu vel procurator predictus illud nolueritis acceptare, disponere quoquomodo presumat, ac decernentes ex nunc irritum et inane, si secus super hiis a quoquam quavis auctoritate scienter vel ignoranter contigerit attemptari, non obstantibus, si aliqui super provisione sibi facienda de huiusmodi vel aliis beneficiis ecclesiasticis in illis partibus speciales vel generales apostolice sedis vel legatorum eius litteras impetraverint, etiam si per eas ad inhibitionem, reservationem et decretum vel alias quomodolibet sit processum, quibus omnibus preterquam auctoritate nostra huiusmodi beneficia expectantibus te in assecutione dicti beneficii volumus anteferri sed nullum per hoc eis quoad assecutionem aliorum beneficiorum preiudicium generari, aut si eidem episcopo vel quibusvis aliis communiter uel divisim a dicta sede indultum existat quod ad receptionem vel provisionem alicuius minime teneantur et ad id compelli non possint quodqve de huiusmodi vel aliis beneficiis ecclesiasticis ad eorum collationem, provisionem seu quamvis aliam dispositionem coniunctim vel separatim spectantibus nulli valeat provideri per litteras apostolicas non facientes plenam et expressam ac de verbo ad verbum de indulto huiusmodi mentionem et qualibet alia dicte sedis indulgentia generali vel speciali, cuiuscunque tenoris existat, per quam presentibus non expressam vel totaliter non insertam effectus huiusmodi nostre gratie impediri valeat quomodolibet vel differi et de qua cuiusque toto tenore habenda sit in nostris litteris mentio specialis. Nulli ergo etc. nostre reservationis, inhibitionis, costitutionis et voluntatis infringere etc.]. …. Datum Auinione iiij nonas aprilis anno quinto. In eodem modo: Venerabili fratri archiepiscopo Rigensi et dilectis filiis … preposito ac Thydemanno, dicto Pampa, canonico ecclesie Aboensis, …. Datum ut supra.